ఇ. తుకారామ్

ఇ. తుకారామ్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు సండూర్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.

రాజకీయ జీవితం  
ఇ. తుకారామ్ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి, 2008లో నియోజకవర్గాల పునర్విభజనలో సండూర్ ఎస్టీకి రిజర్వు కాగా మాజీ మంత్రి సంతోష్ ఎస్.లాడ్, అనిల్ హెచ్. లాడ్ సహకారంతో కాంగ్రెస్ అభ్యర్థిగా పోటీ చేసి  తన సమీప బీజేపీ అభ్యర్థిపై 20719 ఓట్ల మెజారిటీతో తొలిసారి ఎమ్మెల్యేగా గెలుపొందాడు. 2008లో బళ్లారి జిల్లాలో భాజపా ప్రభావం, గాలి జనార్దన్ రెడ్డి హవా ఉండేది. అప్పట్లో జిల్లాలో మొత్తం బీజేపీ అభ్యర్థులే గెలవగా, సండూరులో కాంగ్రెస్ తరపున తుకారామ్ గెలిచి రికార్డ్ సృష్టించాడు.

ఇ. తుకారామ్ 2013లో రెండోసారి కాంగ్రెస్ అభ్యర్థిగా పోటీ చేసి 34631 ఓట్ల మెజారిటీతో రెండోసారి ఎమ్మెల్యేగా గెలిచాడు. ఆయన 2018లో మూడోసారి ఎమ్మెల్యేగా గెలిచి హెచ్. డి. కుమారస్వామి మంత్రివర్గంలో 22 డిసెంబర్ 2018 నుండి  8 జులై 2019 వరకు వైద్యవిద్య శాఖ మంత్రిగా పని చేశాడు. ఇ. తుకారామ్ 2023లోసండూర్ నుండి బీజేపీ అభ్యర్థి శిల్పా పాటిల్ పై 35,522 ఓట్ల మెజారిటీతో వరుసగా నాలుగోవ సారి ఎమ్మెల్యేగా ఎన్నికయ్యాడు.

మూలాలు 

రాజకీయ నాయకులు
కర్ణాటక రాజకీయ నాయకులు
1967 జననాలు